Vicente Dizon y Álvarez

Y Vicente Dizon y Álvarez, anak neng José Sampedro Dizon ning Bacolor, Pampanga, at Rosa Carlos Álvarez ning Concepcion, Tarlac, mibait ya king Malate inyang Abril 5, 1905.

Ing matuang Dizon, metung yang graduate ning University of Santo Tomas inyang 1897, at metung yang landscape artist at botanist-agronomist na ning Bureau na ning Agriculture.

King kayang obra, mitutukan yang magobra kareng balen Capas king Tarlac, Magalang king Pampanga, at Cabanatuan king Nueva Ecija.

Ing anak a  Vicente atin yang maranun a pamanigaral king Malate Primary School, at sindu ne ing kaduang antas a pamanigaral karing balen nung nu ing tatang na karin ya midistinu.

Ing tatang buri neng magaral medicina ing anak.  Ing anak memintu ya at megaral ya king National University  Colegiu ning Medicina inyang 1921-23.

Y Dizon kaibat linipat ya king UP School of Fine Arts, nung nu kinanwa ya limang banuang cursu at migraduate yang mikadiploma keng art inyang 1928. Kaibat ning graduation, meging yang mumunang diling artist-lecturer na ning Filipinas.

Iya ing mumunang Filipinung meyambut keng maulagang scholarship keng aliwang bangsa, kalupa na ning memie galal kaya a binie ning  Federal Schools ning Art king Minneapolis, Minnesota.

Y Vicente ing miglalalang keng pintang After the Day's Toil a miniambut mumunang galal king ligligan a panginternational keng art king Golden Gate Exposition king San Francisco, California, inyang 1939.

King kayang sarili, megapply at mirinan yang scholarship king Yale.

Ding suglung palual
 Vicente Alvarez Dizon 

Agrikultúra
Pámamintúra
Ding wátas a Filipínu
 Kapampangan Talalalang